มีเพศสัมพันธุ์วันที่ 26 กันยา ที่ผ่านมา ไม่ได้ป้องกัน เพราะตั้งใจจะให้ท้องค่ะ แล้ววันที่ 1 ตุลา มีเลือดออกเหมือนเป็นประจำเดือน แต่ม่แค่วันครึ่ง หลังจากนั้นมีเป็นกะปริกะปรอยเปื้อนกางเกงในวันละครั้งอีก 2 วัน ปกติรอบเดือนจะมาคือวันที่ 6-7 ตุลา รอบเดือนของเดือนก่อนคือ 7 กันยาค่ะ และเป็นคนที่รอบเดือนตรงทุกเดือนค่ะ หลังเลือดหยุดไป มีอาการปวดหลังเหมือนช่วงเป็นประจำเดือนนิดหน่อยพอรำคาญ แบบนี้มีโอกาสท้องมั้ยคะ เลือดที่ออกมาจะใช่เลือดล้างหน้าเด็กรึเปล่า
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่เล่ามา ยังไม่สามารถระบุสาเหตุที่มีเลือดออกกระปริดกระปรอยค่ะ แนะนำ ว่าให้ทดสอบการตั้งครรภ์หลังการมีเพศสัมพันธ์ครั้งสุดท้าย 2สัปดาห์ดูนะคะ หากไม่ตั้งครรภ์ให้รอดูประจำเดือนก่อน ซึ่งหากประจำเดือนยังไม่มา ให้ทดสอบซ้ำในสัปดาห์ถัดไป @หากทั้ง 2ครั้งทดสอบแล้วว่าไม่ตั้งครรภ์ แสดงว่าเลือดที่ออกกระปริดกระปรอยนี้มาจากสาเหตุอื่นๆ ค่ะ @@หากมีเลือดออกกระปริดกระปรอยติดต่อกันหลายเดือน แนะนำไปพบแพทย์นะคะ